CELEX: 52019PC0364
Language: sl
Date: 2019-08-06
Title: Predlog SKLEP SVETA o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani glede sprejetja priporočila o podaljšanju akcijskega načrta EU-Maroko o uveljavitvi prednostnega statusa (2013–2018)

EVROPSKA KOMISIJA
            Bruselj, 6.8.2019
            COM(2019) 364 final
            2019/0166(NLE)
            Predlog
            SKLEP SVETA
            o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani glede sprejetja priporočila o podaljšanju akcijskega načrta EU-Maroko o uveljavitvi prednostnega statusa (2013–2018)
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Predmet tega predloga je sklep o stališču, ki se zavzame v imenu Unije v pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: Sporazum ali Evro-mediteranski sporazum), glede predvidenega sprejetja priporočila o dvoletnem podaljšanju (za leti 2019 in 2020) akcijskega načrta EU-Maroko o uveljavitvi prednostnega statusa (2013–2018).
            
            
               2.Ozadje predloga
            
            
               2.1.Evro-mediteranski sporazum
            
            
               Cilj Evro-mediteranskega sporazuma je: 
            
            
               ·zagotoviti primeren okvir za politični dialog med pogodbenicama, da se jima omogoči okrepitev medsebojnih odnosov na vseh področjih, ki se jima zdijo pomembna za tak dialog;
            
            
               ·določitev pogojev za postopno liberalizacijo blagovne menjave, trgovine s storitvami in kapitalom;
            
            
               ·spodbujanje vključevanja držav Magreba s pospeševanjem izmenjav in sodelovanja med Marokom in državami v regiji; 
            
            
               ·razvoj izmenjav in zagotovitev uravnoteženih gospodarskih in socialnih odnosov med pogodbenicama, zlasti z dialogom in s sodelovanjem, da se spodbudita razvoj in blaginja Maroka in maroškega ljudstva, 
            
            
               ·spodbujanje sodelovanja na gospodarskem, socialnem, kulturnem in finančnem področju ter področju znanstvenih raziskav in inovacij.
            
            
               Sporazum je začel veljati 1. marca 2000.
            
            
               2.2. Pridružitveni svet
            
            
               Pridružitveni svet, ustanovljen z Evro-mediteranskim sporazumom, sestavljajo člani Sveta Evropske unije in člani Evropske komisije na eni strani ter člani vlade Kraljevine Maroko na drugi strani. Za uresničitev ciljev Sporazuma je pridružitveni svet pooblaščen za sprejemanje sklepov, poleg tega pa lahko pripravi kakršna koli koristna priporočila. Pri sprejemanju sklepov in pripravi priporočil pridružitvenega sveta pogodbenici ravnata sporazumno.  
            
            
               2.3.Predvideni akt pridružitvenega sveta
            
            
               Pridružitveni svet mora z izmenjavo pisem sprejeti priporočilo glede podaljšanja akcijskega načrta EU-Maroko o uveljavitvi prednostnega statusa (2013–2018) (v nadaljnjem besedilu: predvideni akt).
            
            
               Cilj predvidenega akta je za dve leti (2019 in 2020) podaljšati veljavnost akcijskega načrta EU-Maroko o uveljavitvi prednostnega statusa (2013–2018). S podaljšanjem bo zagotovljeno neprekinjeno izvajanje prednostnega statusa Maroka.
            
            
               3.Stališče, ki se zavzame v imenu Unije
            
            
               Stališče, ki ga sprejme Evropska unija v pridružitvenem svetu, ustanovljenem z Evro-mediteranskim sporazumom, glede sprejetja priporočila o dvoletnem podaljšanju (za leti 2019 in 2020) akcijskega načrta EU-Maroko o uveljavitvi prednostnega statusa (2013–2018) temelji na besedilu akcijskega načrta, priloženega temu sklepu.
            
         
         
            
               Pogodbenici sta večkrat potrdili bogastvo in dinamičnost odnosov med Evropsko unijo in Marokom ter odločno zavezanost k nadaljnjemu razvoju teh odnosov na vseh področjih skupnega interesa. 
            
            
               V sedanjih političnih razmerah bo podaljšanje akcijskega načrta 2013–2018 podlaga za sodelovanje med EU in Marokom za leti 2019 in 2020, hkrati pa bo omogočilo začetek pogajanj za določitev smernic in novih tematskih prednostnih nalog v odnosih med EU in Marokom za prihodnja leta. 
            
            
               Podaljšanje akcijskega načrta je zato v interesu Evropske unije.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar „lahko odločilno vplivajo na vsebino ureditve, ki jo sprejme zakonodajalec Unije“
                  1
               .
            
            
               4.1.2.Uporaba v obravnavanem primeru
            
            
               Pridružitveni svet je organ, ki se ustanovi s sporazumom, v tem primeru z Evro-mediteranskim sporazumom.
            
            
               Akt, k sprejetju katerega je pozvan pridružitveni svet, je akt s pravnim učinkom. 
            
            
               Predvideni akt ima pravne učinke zaradi dejstva, da se veljavnost akcijskega načrta EU-Maroko o uveljavitvi prednostnega statusa (2013–2018) podaljša za dve leti, torej do konca leta 2020.
            
            
               Predvideni akt ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije zastopa stališče. Če ima predvideni akt dva cilja ali elementa in če je eden od teh ciljev ali elementov glavni, drugi pa postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Cilj in vsebina predvidenega akta se nanašata predvsem na pridružitvene sporazume s tretjimi državami. 
            
            
               Materialna pravna podlaga za predlagani sklep je torej člen 217 PDEU.
            
         
         
            
               4.3.Sklepna ugotovitev
            
            
               Pravna podlaga predlaganega sklepa je člen 217 v povezavi s členom 218(9) PDEU.
            
            
               5.Objava predvidenega akta
            
            
               Glede na to, da bo akt pridružitvenega sveta spremenil trajanje uporabe akcijskega načrta, ga je treba po sprejetju objaviti v Uradnem listu Evropske unije.
            
            
               2019/0166 (NLE)
            
            
               Predlog
            
            
               SKLEP SVETA
            
            
               o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani glede sprejetja priporočila o podaljšanju akcijskega načrta EU-Maroko o uveljavitvi prednostnega statusa (2013–2018)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evro-mediteranski sporazum o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: Sporazum) je začel veljati 1. marca 2000. 
            
            
               (2)Člen 80 Sporazuma pridružitveni svet pooblašča za pripravo priporočil.
            
            
               (3)Pridružitveni svet mora z izmenjavo pisem sprejeti priporočilo glede podaljšanja akcijskega načrta EU-Maroko o uveljavitvi prednostnega statusa (2013–2018). 
            
            
               (4)Primerno je določiti stališče, ki naj se v imenu Unije zavzame v pridružitvenem svetu, saj je sklep za Unijo zavezujoč.
            
            
               (5)Podaljšanje akcijskega načrta 2013–2018 bo podlaga za sodelovanje med EU in Marokom za leti 2019 in 2020, hkrati pa bo omogočilo določitev novih tematskih prednostnih nalog odnosov med EU in Marokom za prihodnja leta –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se zavzame v imenu Unije v pridružitvenem svetu, ustanovljenem z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani, glede sprejetja priporočila o dvoletnem (za leti 2019 in 2020) podaljšanju akcijskega načrta EU-Maroko o uveljavitvi prednostnega statusa (2013–2018), temelji na besedilu, priloženemu temu sklepu.
            
         
         
            
               Člen 2
            
            
               Ta sklep je naslovljen na Komisijo in visoko predstavnico Unije za zunanje zadeve in varnostno politiko.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sodba Sodišča z dne 7. oktobra 2014 v zadevi C-399/12, Nemčija/Svet (OIV), ECLI:EU:C:2014:2258, točke 61–64. 
               
            
      
    ---documentbreak--- 
      
         
               EVROPSKA KOMISIJA
            Bruselj, 6.8.2019
            COM(2019) 364 final
            PRILOGA
            k
            predlogu sklepa Sveta
            o stališču, ki se zavzame v imenu Evropske unije v okviru pridružitvenega sveta, ustanovljenega z Evro-mediteranskim sporazumom o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani glede sprejetja priporočila o podaljšanju akcijskega načrta EU-Maroko o uveljavitvi prednostnega statusa (2013–2018)
            
               
         
         
            
               PRILOGA
            
            
            
               PRIPOROČILO št. 01/2019 PRIDRUŽITVENEGA SVETA EU-MAROKO
            
            
               o dvoletnem podaljšanju akcijskega načrta EU-Maroko o uveljavitvi prednostnega statusa (2013–2018)
            
            
            
               PRIDRUŽITVENI SVET EU-MAROKO JE –
            
            
            
               ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Kraljevino Maroko na drugi strani (v nadaljnjem besedilu: Evro-mediteranski sporazum),
            
            
            
               ob upoštevanju naslednjega:
            
            
               (1)Evro-mediteranski sporazum je začel veljati 1. marca 2000.
            
            
               (2)Pridružitveni svet je na podlagi člena 80 Evro-mediteranskega sporazuma pristojen za pripravo ustreznih priporočil za namene doseganja ciljev Sporazuma.
            
            
               (3)V skladu s členom 90 Evro-mediteranskega sporazuma pogodbenici sprejmeta vse splošne in posebne ukrepe, potrebne za izpolnjevanje njunih obveznosti iz Sporazuma, ter poskrbita za doseganje ciljev, določenih s tem sporazumom.
            
            
               (4)Člen 10 poslovnika pridružitvenemu svetu omogoča, da pripravi priporočila v obdobju med zasedanji, in sicer po pisnem postopku.
            
            
               (5)Podaljšanje akcijskega načrta 2013–2018 bo temelj odnosov med EU in Marokom v letih 2019 in 2020 ter bo omogočilo določitev novih tematskih prednostnih nalog odnosov med EU in Marokom za prihodnja leta – 
            
            
               SPREJEL NASLEDNJI SKLEP:
            
            
               Člen 1
            
            
               Pridružitveni svet po pisnem postopku sklene dvoletno podaljšanje akcijskega načrta EU-Maroko o uveljavitvi prednostnega statusa (2013–2018).
            
            
               V xx, [dne ... 2019].
            
         
         
            
               
                  Za Pridružitveni svet EU-Maroko
               
               
                  Predsednik
               
               
               
                  ***